Yvonne Chaka Chaka reageer op berigte oor deportasieYvonne Chaka Chaka (Foto: Skermgreep uit die video) Die Suid-Afrikaanse musieklegende Yvonne Chaka Chaka het reageer op berigte dat sy uit Uganda gedeporteer is, waar sy tydens ŉ Oujaarsaandkonsert sou optree. Die Ugandese polisie het Dinsdagmiddag ŉ verklaring op sy amptelike Twitter-blad vrygestel dat die 54-jarige sangeres gedeporteer is weens ŉ verkeerde visum. Yvonne het egter daarna in ŉ plasing op haar eie Twitter-blad reageer en gesê sy sal nie by die geleentheid optree nie, weens verwarring oor reëlings. “Ek het self die besluit geneem om nie op te tree nie, omdat daar te veel goed was wat ek nie verstaan het nie en wat ook nie verduidelik kon word nie. As iemand dit aan my verduidelik het, dan sou ek begrip gehad het,” het sy gesê. Sy het bevestig dat sy steeds in die land is. “Ek is nie in hegtenis geneem nie, ek is nie gedeporteer nie, ek is nie in aanhouding nie. Daar is geen probleem nie.” Sy het bygevoeg haar man en mense was baie bekommerd, maar sy het bevestig dat alles goed gaan met haar. Yvonne het later ook ŉ foto van haar vliegtuigkaartjie gedeel wat wys dat sy met besigheidsklas reis. “Sou hulle vir my ŉ besigheidsklaskaartjie gekoop het as ek gedeporteer was? Nee, hulle sou my net op die vliegtuig gesit het. So nou weet julle,” het sy gesê. Sy het ook op die Ugandese polisie se plasing reageer: “Ek weet nie of ek moet lag of huil nie. Al wat ek vra is dat mense asseblief moet ophou met haatspraak en om vals nuus te versprei. Waarheen is die wêreld op pad?” Die sangeres het onderneem om in ŉ stadium na Uganda terug te keer. Joint security and Immigration depots foreign Musician on Visa grounds pic.twitter.com/lJSA1nnodI — Uganda Police Force (@PoliceUg) December 31, 2019 Happy New Year all is well. pic.twitter.com/GjbnXfO8lp — Yvonne Chaka Chaka (@YvonneChakaX2) December 31, 2019 If I was deported would they buy me a business class ticket. Nooooo they just put u on the https://t.co/PRuKG1KMUW now you know. ???????????? pic.twitter.com/1FbOpbbK86 — Yvonne Chaka Chaka (@YvonneChakaX2) December 31, 2019